  Туспуктэм: Майя Бывальцева Майя Бывальцева Удмуртиын улӥсьёс 2023-тӥ арын «Жильё и городская среда» йӧскалык ӵектослэн «Формирование комфортной городской среды» программаезъя тупатъяно интыосты бырйизы. Куара сётонэ 65 сюрслэсь трос адями пыриськиз. Со сярысь улосвыл тӧролэн но кивалтэтлэн пресс-службазы ивортӥз. Ижкарысь, Сарапулысь, Глазкарысть, Воткаысь, Можгаысь, Эграысь но Уваысь 13 интыос ӵектэмын вал. Тужгес трос куара люказы: Ижкарын – Кызьпу арама (19 сюрс 985); Глазкарын – «Победа» центр вӧзысь площадь (3 сюрс 144); Воткаын – Юбилейной ульчаысьскверлэн кукетез дизайн-проект (7 сюрс 893); Сарапулын – Сарапуллы 200 ар площадь (4 сюрс 42); Можгаын – «Нылпи парк». Пиналъёслы шутэтскон инты лэсьтонлэн кыкетӥ ӵектэсэз, тазалыксыя сюбегатэм луонлыкъёсын нылпиос понна площадкалэсь кыкетӥ концепцизэ но воркаут-площадкалэсь кыкетӥзэ ӵектосэз (2 сюрс 876); Уваын – пу скульптураосын паркез умоятонлэн кыкетӥ люкетэз – тыл кыскон, пыдын ветлон сюресъёс лэсьтон, ӟусъёс но шутэтскыны беседкаос пуктон (1 сюрс 338); Эграын – Иоанн Богословлы сӥзем черк но выт бичан ёзэслэн юртэз вискысь инты (1 сюрс 40). Вуоно арын та инытосты нырысь ик умоятыны кутскозы. « Куара сётонэ 20 сюрслэсь трос улӥсен каръёс но каргуртъёс пыриськизы. Куара сётон – со улон интыез умойгес карыны усто луонлык. Удмуртиын улӥсьёслы мыло-кыдо луэмзы, нош волнтёръёслы ӵектосэз нуэмзы но куара сётыны юрттэмзы понна  тау карисько » Александр Бречалов, Удмуртилэн тӧроез Тодэ вайытом, 2022-тӥ арын «Жильё и городская среда» йӧскалык ӵектос улсын Удмуртиын 76 азбаръёсты но 90 мер интыосты утялтыны-умоятыны чаклало.  Тегъёс: Ижкар умоятон йӧскалыкӵектосъёс АлександрБречалов куарасётон Удмуртия  